ลุ้นใครโชคดีได้ซื้อสลากดิจิทัล 1.9 แสนใบสุดท้าย
สลากแจงหวยดิจิทัลขายผ่านแอปเป๋าตัง ราคา 80 บาท เหลือ 1.9 แสนใบเท่านั้น ซื้อก่อนได้ก่อนหมดแล้วหมดเลย
6 มิ.ย. 2565

นายลวรณ แสงสนิท อธิบดีกรมสรรพากร ประธานกรรมการสลากกินแบ่งรัฐบาล เปิดเผยว่า การขายสลากดิจิทัลปิดการขายวันที่ 4 ในวันที่ 5 มิ.ย. เวลา 23.00 น. มียอดจำหน่ายสลาก 5,085,230 ใบ จากที่เปิดจำหน่าย 5.27 ล้านใบ จำนวนผู้ซื้อสลาก 1,220,000 คน ทำให้เหลือสลากที่ผู้ค้าสลากรายย่อยนำมาฝากขายบนแอปเป๋าตังกว่า 1 หมื่นล้านราย เหลือสลากดิจิทัลที่ยังไม่ขาย 1.9 แสนใบเท่านั้นทั้งนี้ การเปิดขายสลากดิจิทัลดังกล่าว จะเปิดระบบให้ซื้อขายได้ตั้งแต่เวลา 06.00-23.00 น. ไปจนกว่าสลากจะหมด ซึ่งการเปิดขายงวดแรกนี้คาดว่าจะขายได้ทั้งหมด 1.27 ล้านใบ"สลาก 80 บาทมีอยู่จริง ทำให้สลากดิจิทัลของผู้ค้ารายย่อย ที่มาฝากขายบนแอปเป๋า 5.27 ล้านใบได้รับความสนใจจากผู้ซื้อเป็นจำนวนมาก เริ่มเปิดให้มีการซื้อผ่านแอปเป๋าตังได้ตั้งแต่วันที่ 2 พ.ค. 2565 ถึงวันนี้นับเป็น 4 วันเท่านั้น เหลือสลากแค่ 1.9 แสนใบเท่านั้น ที่ต้องลุ้นกันว่าใครจะได้ครอบครอง" นายลวรณ กล่าวทั้งนี้ สาเหตุที่สลากดิจิทัลงวดแรกของกองสลากที่ขายบนแอปเป๋าตัง เนื่องจากคนซื้อได้ในราคา 80 บาท อย่างแท้จริง สามารถเลือกเลขได้ตามใจต้องการ และไม่ต้องกลัวถูกโกงไม่ได้เงินรางวัล เนื่องจากระบบมีการบันทึกใบสลากดิจิทัลไว้ให้ผู้ซื้อเห็นอย่างชัดเจนว่า ได้ซื้อสลากดิจิทัลไปแล้วกี่ใบ และแต่ละใบเป็นเลขอะไรก่อนหน้านี้ พันโทหนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า สำนักงานขอประเมินความต้องการของผู้ซื้อสลากดิจิทัล โดยการจำหน่ายงวดแรกถือว่าประสบความสำเร็จเป็นอย่างมาก แต่ต้องขอดูแนวโน้มในงวดต่อ ๆ ไปอีกครั้ง ซึ่งคนซื้อ อาจจะตื่นเต้น เพราะเป็นเรื่องใหม่ จึงทำให้ยอดขายเพิ่มขึ้นอย่างรวดเร็ว"ตอนนี้ยังเป็นไปตามมติที่ประชุมคณะกรรมการสลาก โดยจะทดลองขาย 5 ล้านฉบับก่อน 2 งวด คือ 16 มิ.ย. และ 1 ก.ค. โดยที่ประชุมคณะกรรมการในปลายเดือน มิ.ย. จะประบเมินความต้องการอีกครั้ง"ก่อนหน้านี้ ที่ประชุมคณะกรรมการระบุว่า ยังมีผู้ค้าสลากรายใหม่ปี 2565 ที่รอคิวจำหน่ายสลากดิจิทัลกว่า 60,000-70,000 ราย ซึ่งจำนวนนี้หากได้รับโควตาสลากดิจิทัลทั้งหมด จะคิดเป็นจำนวนกว่า 30 ล้านใบ แต่การเพิ่มจำนวนสลากดิจิทัลเข้าระบบ ต้องดำเนินการค่อยเป็นค่อยไป เพื่อให้ผู้ค้ารายย่อยสลากแบบใบ ไม่ได้รับผลกระทบ